**Инклюзивті білім беру – қоғам қажеттілігі**

Қазіргі таңда барлық әлем жұртшылығының назарын аударып отырған мәселе балалардың жеке сұраныстары мен ерекшеліктеріне ортаның, отбасының қатысуымен білім беру үрдісіне толық қосуды қарастыратын инклюзивті білім беру. Осы жаһандық мәселеге әлем ғалымдары мынадай анықтама береді: инклюзивтік білім беру дегеніміз - барлық балаларды, соның ішінде мүмкіндіктері шектеулі балаларды жалпы білім үрдісіне толық енгізу және әлеуметтік бейімдеуге, жынысына, шығу тегіне, дініне, жағдайына қарамай, балаларды айыратын кедергілерді жоюға, ата-аналарын белсенділікке шақыруға, баланың түзеу-педагогикалық және әлеуметтік мұқтаждықтарына арнайы қолдау, яғни, жалпы білім беру сапасы сақталған тиімді оқытуға бағытталған мемлекеттік саясат.Əрбір мемлекет қоғамында мүмкіндігі шектеулі балалар өмір сүріп, білім алып, тəрбиеленуде. Олар белгілі бір ортаға, қоғамға тəуелді. Олар өзіне көп назар аударып көңіл бөлуге мұқтаж. Қазіргі таңда көптеген инклюзивті білмге мұқтаж оқушылар, жалпы білім беретін мектептегі оқушылар мен бір сыныпта оқуда. Ол өз кезегінде кей жағыдайларда оқушының қажеттілігін толық қамти алмайды. Қазіргі таңда инклюзивті білім беру кеңінен қолданылуы етек алып келеді. Сондықтан инлюзивті білім беру жеке сыныптары болу керек.

Мүмкіндігі шектеулі балаларға білім беру үшін көп еңбек, ұстаздық жылы сезім мен кішіпейілділік керек. Оларға қарапайым түсініктерді жеткізу оңай шаруа емес, сонымен қатар тәрбиелеу жұмысында әртүрлі әдістерді таңдап алу оқушылардың жас және психологиялық, дене, дербес ерекшеліктеріне, кемістіктің күрделілігіне, құрамына тәуелді. Сондықтан мен «**Инклюзивті білім беруде, дамытушы әдістер**» атты өзімнің әдістемелік көмекші құралымды жазу үстіндемін.

Мұғалім алдымен баланыың даму ерекшелігін анықтайтын тесттер арқылы ойының, қиялының, зейінінің тұрақтылығын анықтап алу керек. Ол үшін **«Дөңгелек қию», «Лабиринт», «Танграм», «Көру әдісі», «Есту әдісі»** тәрізді тәсілдерді қолданып, баланың шама – шарқын анықтап алады. Сабақ барысында баланың тілмүкісін, қолының буындарының қимылын, саусақтарының моторикасын дамытуға ерекше көңіл бөліп отыру қажет. Педагогтар өз қызыметінің обьектісіне әлеуметтік психологиялық және педагогикалық мінездеме беріп, танып, білумен зерттеу әдістерін меңгерулері керек.

Мүмкіндігі шектеулі балаларға  тәрбие жұмысында әр баланың жеке даму ерекшелігін еске алған жөн. Осы бағыт балаларды оқуда жетістікке жетуге ықпал етіп, жақсы өмір сүру жағдайын қалыптастырады. Мүмкіндігі шектеулі балалардың білім алу құқықтары «Қазақстан Республикасының балалардың құқықтары туралы», «Білім беру туралы», «Мүмкіндігі шектеулі балалардың әлеуметтік және медициналық-педагогикалық түзетуге ықпал ету туралы», «Арнайы әлеуметтік қызмет туралы» Қазақстан Республикасының Заңдарында, Қазақстан Республикасының Конституциясында бекітілген. Инклюзивті білім беру немесе «білім баршаға» бағдарламасы - барлық балаларға мектепке дейінгі оқу орындарында, мектепте және мектеп өміріне белсене қатысуға мүмкіндік береді.

Қорыта айтқанда, қазіргі таңда әр оқушыға жеке тұлға ретінде қарап, саналы тәрбие сапалы білім беру өмір талабы болып табылады. «Сапалы білім - барлығы үшін» деген ұстанымды қолдаймын.

**«Федоров ауданы білім бөлімінің М.Мәметова атындағы жалпы білім беретін мектебі» КММ**

Қазақ тілі мен әдебиет пәні мұғалімі: Бейбитхан Айбек